open-index/open-wikipedia-markdown huggingface dataset:
Ιωάννης Αγαθαγγέλου

Ο **Ιωάννης Αγαθαγγέλου** (1921 - 14 Ιουλίου 1981) ήταν χουντικός υπουργός. 

Στην κυβέρνηση Παπαδόπουλου διορίστηκε υπουργός Αναπληρωτής Υπουργού Προεδρίας Κυβερνήσεως την 1η Φεβρουαρίου 1969 έως τις 26 Αυγούστου 1971 και στη συνέχεια (έπειτα από ανασχηματισμό της κυβέρνησης) έγινε υπουργός βοηθός Πρωθυπουργού (1971), μετέπειτα υπουργός παρά τω Πρωθυπουργώ και υπουργός Δικαιοσύνης (11 Μαΐου 1973 - 8 Οκτωβρίου 1973). Ήταν υπουργός παρά τω Πρωθυπουργώ και προσωρινώς Εσωτερικών στην διορισμένη από τη χούντα κυβέρνηση Μαρκεζίνη
την περίοδο 8 Οκτωβρίου 1973 - 25 Νοεμβρίου 1973. 

Κατάφερε να ξεφύγει από την τιμωρία, λόγω του χαρακτηρισμού της χούντας ως "στιγμιαίας". Απεβίωσε αιφνιδίως στις 14 Ιουλίου 1981 και κηδεύτηκε στις 15 του μηνός, από τον ιερό ναό Κοιμήσεως της Θεοτόκου στο Παλαιό Φάληρο. Ήταν παντρεμένος με τη Χαρίκλεια Αγαθαγγέλου και είχαν παιδιά.

## Παραπομπές


Α
Αγαθαγγελου
Αγαθαγγελου
Ευστράτιος Παπαευστρατίου

Ο **Ευστράτιος Παπαευστρατίου**  (12 Φεβρουαρίου 1935 -  22 Νοεμβρίου 2006) ήταν Έλληνας δικηγόρος και πολιτικός από τη Λέσβο, ο οποίος υπηρέτησε ως βουλευτής Λέσβου και ευρωβουλευτής με τη Νέα Δημοκρατία.

## Βιογραφία
Γεννήθηκε στην Αθήνα. Σπούδασε νομικά και εργάστηκε ως δικηγόρος.

Ήταν υποψήφιος βουλευτής με τη Νέα Δημοκρατία στις πρώτες εκλογές μετά τη Μεταπολίτευση το 1974, όπου συγκέντρωσε 4.360 σταυρούς, χωρίς να καταφέρει να εκλεγεί.
Εξελέγη βουλευτής με τη Νέα Δημοκρατία στις εκλογές του 1977 με 11.761 σταυρούς. Τον Ιανουάριο του 1981 διορίστηκε ευρωβουλευτής της ΝΔ μαζί με άλλα 13 άτομα. και εξελέγη ευρωβουλευτής τον Οκτώβριο του 1981, υπηρετώντας ως το 1984.

Από τις 7 Οκτωβρίου 1989 ως τις 13 Οκτωβρίου 1993 ήταν γενικός γραμματέας του Υπουργείου Αιγαίου.
 
Πέθανε το 2006.

## Παραπομπές


Κατηγορία:Βουλευτές εκλεγμένοι με τη Νέα Δημοκρατία
Κατηγορία:Ευρωβουλευτές εκλεγμένοι με τη Νέα Δημοκρατία
Κατηγορία:Βουλευτές Λέσβου
Κατηγορία:Ευρωβουλευτές της Ελλάδας εκλεγμένοι την περίοδο 1981-1984
Άδωνις (αποσαφήνιση)

**[[Άδωνις]]** είναι όνομα που προέρχεται από πρόσωπο της ελληνικής μυθολογίας

Με την ονομασία αυτή είναι γνωστά τα εξής λήμματα:

*Άδωνις πρόσωπο της ελληνικής μυθολογίας, ωραίος νέος, αγαπημένος της Αφροδίτης
*Άδωνης (όνομα), κύριο όνομα
*Άδωνις (ποιητής) (1/1/1930), αραβόφωνος ποιητής
*2101 Άδωνις, μικρός Απολλώνειος αστεροειδής
*Άδωνις Ιδαλίου, κυπριακή ποδοσφαιρική ομάδα από το Δάλι
*Άδωνις Γεροσκήπου, κυπριακή ποδοσφαιρική ομάδα από τη Γεροσκήπου
*Άδωνις Κύρου, τρία μέλη της οικογένειας Κύρου με αυτό το όνομα
*Άδωνις Γεωργιάδης, Έλληνας συγγραφέας, εκδότης και πολιτικός
Δούκας Καλογήρου

Ο **Δούκας Καλογήρου** του Ξενοφώντος (1922 -  1 Μαΐου 2008) ήταν Έλληνας δικηγόρος και πολιτικός από τη Λέσβο, ο οποίος υπηρέτησε και ως βουλευτής.

## Βιογραφία
Γεννήθηκε στα Βασιλικά Λέσβου το 1922. Σπούδασε νομικά και εργάστηκε ως δικηγόρος. Ήταν υποψήφιος για πρώτη φορά στις εκλογές του 1961.

Εξελέγη βουλευτής με τη Νέα Δημοκρατία στις εκλογές του 1974 με 8.601 σταυρούς.Ήταν επίσης υποψήφιος στις εκλογές του 1977, 1981 και του 1990.

Πέθανε το 2008. Η κόρη του, Χριστίνα Καλογήρου υπηρέτησε ως βουλεύτρια της ΝΔ και εξελέγη περιφερειάρχης Βορείου Αιγαίου στις εκλογές του 2014.

## Παραπομπές


Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Λέσβου
Σιλανιμίνη

Η **σιλανιμίνη** (αγγλικά:*silanimine*) είναι ανόργανη χημική ένωση, η οποία περιέχει πυρίτιο, υδρογόνο και άζωτο, με μοριακό τύπο **SiH<sub>3</sub>N**, αν και παριστάνεται συνήθως με τον ημισυντακτικό τύπο **SiH<sub>2</sub>=NH**. Αποτελεί το πυριτιούχο ανάλογο της μεθανιμίνης. Εκτός από τη «μητρική» σιλανιμίνη, ο όρος χρησιμοποιείται και σε σειρά «θυγατρικών» ανόργανων και οργανικών ενώσεων που περιέχουν έναν (τουλάχιστον) δεσμό Si=N και γενικό τύπο της μορφής **R<sub>2</sub>Si=NR**, όπου τα R, που δεν είναι απαραίτητα τα ιδια, μπορεί να είναι υδρογόνα, αλογόνα ή μονοσθενείς ανόργανες ή οργανικές ρίζες. Ακόμη, δύο (2) R μπορεί να αντικατασταθούν από δισθενείς ρίζες, σχηματίζοντας (πιθανώς) ετεροκυκλικές σιλανιμίνες.

## Παρατηρήσεις, υποσημειώσεις και αναφορές


Κατηγορία:Ενώσεις πυριτίου
Κατηγορία:Ανόργανες ιμίνες
Κατηγορία:Υδρίδια
Προγκρές Μ-64

Το **Προγκρές Μ-64** (η NASA το ονόμασε **Progress 29** ή **29P**) ήταν ρωσικό μη επανδρωμένο διαστημόπλοιο το οποίο εκτοξεύτηκε το 2008 για να ανεφοδιάσει τον Διεθνή Διαστημικό Σταθμό. Ήταν τύπου Προγκρές-Μ και είχε αριθμό σειράς 364.
## Αποστολή
Εκτοξεύτηκε με πύραυλο Soyuz-U από το κοσμοδρόμιο του Μπαϊκονούρ στις 14 Μαΐου 2008 (20:23 GMT). Συνδέθηκε με την οπίσθια θύρα του τμήματος Ζβεζντά του σταθμού στις 16 Μαΐου (21:39 GMT) όπου και παρέμεινε μέχρι την 1η Σεπτεμβρίου. Το Μ-64 μετέφερε ξηρό φορτίο στο οποίο περιλαμβάνονταν τρόφιμα, εξοπλισμός για την διεξαγωγή επιστημονικής έρευνας μια και καινούργια διαστημική στολή για τον κοσμοναύτη Sergey Volkov. Επίσης μετέφερε στόχο για την πρόσδεση του τμήματος MRM-2 στην θύρα του τμήματος Ζβεζντά καθώς και καύσιμα, οξυγόνο και νερό. Αποσυνδέθηκε την 1η Σεπτεμβρίου (19:46 GMT) και παρέμεινε στο διάστημα για μία εβδομάδα, κατά την διάρκεια της οποίας διεξήχθησαν πειράματα στα πλαίσια του προγράμματος Plazma-Progress. Καταστράφηκε στην ατμόσφαιρα, πάνω από τον Ειρηνικό Ωκεανό στις 8 Σεπτεμβρίου.
## Δείτε επίσης
* Διαστημικές αποστολές το 2008
## Παραπομπές


Κατηγορία:Αποστολές στο Διεθνή Διαστημικό Σταθμό
Κατηγορία:Αποστολές διαστημοπλοίων Προγκρές
Κατηγορία:Διαστημικές αποστολές το 2008
Πατριωτική Συμμαχία

Η **Πατριωτική Συμμαχία** (**ΠΑΤΡΙ.Σ.**) ήταν ακροδεξιό ελληνικό πολιτικό κόμμα. Ιδρύθηκε το 2004 από οργανώσεις και προσωπικότητες του εθνικιστικού χώρου. Έπαυσε τη λειτουργία του το 2007.

Η Πατριωτική Συμμαχία ήταν μέλος του Ευρωπαϊκού Εθνικού Μετώπου.

## Ιστορικό
Στις 21 Απριλίου 2004, επέτειο του πραξικοπήματος του 1967, η Χρυσή Αυγή, πρώην μέλη του Λαϊκού Ορθόδοξου Συναγερμού και μικρότερες ακροδεξιές οργανώσεις ανακοίνωσαν την ίδρυση της Πατριωτικής Συμμαχίας. Στο εγχείρημα συμμετείχαν και προσωπικότητες του εθνικιστικού χώρου όπως ο Γιάννης Σχοινάς από το Ενιαίο Εθνικιστικό Κίνημα και ο πρώην ευρωβουλευτή της Εθνικής Πολιτικής Ενώσεως, Σπύρος Ζουρνατζής. Η Πατριωτική Συμμαχία αποσκοπούσε στη σύγκλιση εθνικοσοσιαλιστών και φιλοχουντικών δυνάμεων και εμφανιζόταν ως διάδοχος της Χρυσής Αυγής. Τα τρία από τα εννιά γραφεία της ήταν γραφεία της Χρυσής Αυγής, τα κεντρικά γραφεία της Αθήνας στέγαζαν το βιβλιοπωλείο της οργάνωσης, ενώ επικεφαλής της ήταν ο Δημήτρης Ζαφειρόπουλος, στέλεχος της Χρυσής Αυγής και εκδότης της εφημερίδας *Ελεύθερος Κόσμος*.

Το κόμμα συμμετείχε στις ευρωεκλογές του Ιουνίου του 2004, όπου έλαβε 10.618 ψήφους (0,17%).

Στις 18-19 Δεκεμβρίου 2004 πραγματοποιήθηκε το 1ο Συνέδριο του κόμματος. Τις εργασίες του συνεδρίου παρακολούθησαν στελέχη της ιταλικής Κοινωνική Εναλλακτική και του νεοναζιστικού Εθνικοδημοκρατικού Κόμματος Γερμανίας.

Το 2005, ο Γενικός Γραμματέας της Χρυσής Αυγής, Νίκος Μιχαλολιάκος, ανακοίνωσε την παύση των αυτόνομων πολιτικών δραστηριοτήτων της οργάνωσης και διακόπηκε η κυκλοφορία της ομώνυμης εφημερίδας, προβάλλοντας ως λόγο την ενίσχυση της Πατριωτικής Συμμαχίας. Ωστόσο, τον Ιανουάριο του 2007, η Χρυσή Αυγή απέσυρε την υποστήριξή της στην Πατριωτική Συμμαχία, η οποία έπαυσε τη δράση της, καθώς ο Ζαφειρόπουλος συστρατεύτηκε με τους νοσταλγούς της δικτατορίας που φιλοξενούνταν στον *Ελεύθερο Κόσμο*. Η Χρυσή Αυγή ισχυρίστηκε πως η Πατριωτική Συμμαχία ξεκίνησε ως ένας εθνικιστικός φορέας και πως τελικά η συνεργασία με διάφορες προσωπικότητες, άσχετες μέχρι εκείνη τη στιγμή με την οργάνωση, οδήγησαν στην εξαγωγή ενός θολού ιδεολογικοπολιτικού τοπίου, το οποίο έπρεπε να παύσει.

## Αποτελέσματα εκλογών
### Ευρωπαϊκό Κοινοβούλιο

## Κομματικά έντυπα
Η Πατριωτική Συμμαχία εξέδιδε την εφημερίδα *Ελεύθερος Κόσμος*.

## Βιβλιογραφία
* 

## Παραπομπές


Κατηγορία:Χρυσή Αυγή
Κατηγορία:Πρώην πολιτικά κόμματα στην Ελλάδα
Ντρέμπαχ

Το **Ντρέμπαχ** (γερμανικά: *Drebach*) είναι δήμος του Έρτσγκεμπιργκσκραϊς στο κρατίδιο της Σαξονίας στη Γερμανία. Στο τέλος του 2013 είχε 5.479 κατοίκους.

## Γεωγραφία
Το μήκους 6 χλμ. Ντρέμπαχ βρίσκεται στην πλευρά της κοιλάδας του ποταμού Τσόπαου με κατεύθυνση από νοτιοδυτικά προς βορειοανατολικά. Το υψηλότερο σημείο του χωριού είναι στα 600 μέτρα στα σύνορα με Έρενφριντερσντορφ και το χαμηλότερο σημείο στο Τσόπαου (340 μέτρα). Στα ανατολικά του δήμου βρίσκεται το Γκροσόλμπερσντορφ, στα νοτιοανατολικά και νότια το Βόλκενσταϊν, στα νότια το Τερμάλμπαντ Βίζενμπαντ και στα δυτικά το Έρενφριντερσντορφ και το Τουμ.

## Παραπομπές


## Βιβλιογραφία
* Gemeinde Drebach (Hrsg.): Festschrift 625 Jahre Drebach. Drebach, 2011
* Drebach. In: August Schumann: Vollständiges Staats-, Post- und Zeitungslexikon von Sachsen. 3. Band, Zwickau 1816, S. 792–799.
* Drebach (Fortsetzung). In: August Schumann: Vollständiges Staats-, Post- und Zeitungslexikon von Sachsen. 2. Band, Zwickau 1815, S. 3–9.
* Die Parochie Drebach. in: Neue Sächsische Kirchengalerie, Ephorie Marienberg. Strauch Verlag, Leipzig, Sp. 206–234 (Digitalisat)

## Εξωτερικοί σύνδεσμοι
* 
*  

Κατηγορία:Δήμοι του Έρτσγκεμπιργκσκραϊς
Άδωνις Κύρου

Με το όνομα αυτό είναι γνωστά τα εξής πρόσωπα:
*Άδωνις Κύρου  (εκδότης), δημοσιογράφος και εκδότης της εφημερίδας Εστία από το 1898 έως το 1918 
*Άδωνις Α. Κύρου, εγγονός του προηγούμενου· κινηματογραφιστής και συγγραφέας
*Άδωνις Κ. Κύρου, εγγονός του Άδωνη Κύρου (εκδότη) και εξάδελφος του Άδωνη Α. Κύρου· εκδότης και διευθυντής της εφημερίδας Εστία από το 1974 έως το 1997

## Βλέπε επίσης
*Άδωνις (αποσαφήνιση)
Αντεκέρα

Η **Αντεκέρα** (στα ισπανικά: Antequera) είναι μια πόλη, έδρα του ομώνυμου δήμου της επαρχίας της Μάλαγας στην Ανδαλουσία της Ισπανίας. Το 2013 είχε 41.620 κατοίκους. Γεωγραφικά τοποθετείται στο κέντρο της Ανδαλουσίας, σε ένα σημείο από το οποίο περνάνε οι κύριες επικοινωνιακές αρτηρίες που συνδέουν τις τέσσερις μεγαλύτερες πόλεις της περιφέρειας, τη Μάλαγα με την Κόρδοβα και αυτές με τη Σεβίλλη και τη Γρανάδα και το μεγαλύτερο λιμάνι της Ισπανίας, την Αλχεθίρας. Συνδέεται με αυτές μέσω του τρένου υψηλής ταχύτητας και του αυτοκινητοδρόμου Α-92. Η θέση αυτή της προσδίδει σημαντικά εμπορικά πλεονεκτήματα και έχει σταθεί ευνοϊκή για την εγκατάσταση πολλών εμπορικών κέντρων έξω από την πόλη. Επίσης παίζει τον ρόλο της «αγροτόπολης», δηλαδή το αστικό κέντρο όπου συγκεντρώνετα και εμπορευματοποιείται ο πλούτος της αγροτικής της ενδοχώρας.

Η σημερινή πόλη προέρχεται από την ρωμαϊκή *Antikaria*, αν και οι αρχαιολογικοί χώροι που εντοπίζονται στην ευρύτερη περιοχή της αποδεικνύουν ότι η πόλη κατοικήθηκε νωρίτερα. Δείγμα της πλούσιας ιστορίας της πόλης είναι τα τρία διαφορετικά ντόλμεν, οι πάμπολλες εκκλησίες, μονές και οίκοι ευγενών. Κοντά στην πόλη βρίσκεται και το Ελ Τορκάλ, ένα από τα σημαντικότερα καρστικά γεωλογικά τοπία της Ευρώπης.

## Παραπομπές


Αντεκέρα
Κατηγορία:Δήμοι της επαρχίας της Μάλαγας
Simca

Η **Simca** (*Σίμκα*) ήταν γαλλική αυτοκινητοβιομηχανία που ιδρύθηκε το 1934 από την Fiat. Η Simca ήταν για πολλά χρόνια συνδεδεμένη με τη Fiat και αρκετά επιτυχές, προχώρησε στο να αγοράσει τη γαλλική θυγατρική της Ford. Το 1958 η Fiat παρέδωσε τις μετοχές της στην Chrysler και από το 1970 η Simca ήταν θυγατρική και εμπορικό σήμα της Chrysler Ευρώπης. Η επωνυμία Simca αντικαταστάθηκε από αυτή της Talbot (Τάλμποτ) το 1978 και την περίοδο 1978 - 1979 τα αυτοκίνητα πωλούνταν υπό την ονομασία *Simca-Talbot*, ενώ το 1980 το σήμα της Simca αποσύρθηκε εντελώς.
thumb|left|Simca 1100 GL του 1973.

Κατά το μεγαλύτερο μέρος της μεταπολεμικής περιόδου, η Simca ήταν μια από τις κορυφαίες αυτοκινητοβιομηχανίες της Γαλλίας. Το Simca 1100 υπήρξε για κάποιο διάστημα το αυτοκίνητο με τις μεγαλύτερες πωλήσεις στη χώρα, ενώ τα μοντέλα Simca 1307 και Simca Horizon κέρδισαν τον κορυφαίο τίτλο του Ευρωπαϊκού Αυτοκινήτου της Χρονιάς για το 1976 και το 1978 αντίστοιχα. Τα μοντέλα αυτά πωλήθηκαν σε κάποιες άλλες χώρες ως προϊόντα άλλων επωνυμιών. Για παράδειγμα, το Simca 1307 πωλήθηκε στο Ηνωμένο Βασίλειο ως Chrysler Alpine, ενώ και το Horizon πωλήθηκε υπό την επωνυμία της Chrysler.

Αυτοκίνητα Simca κατασκευάστηκαν και από την *Simca do Brasil* στη Βραζιλία, καθώς και από την *Barreiros* (επίσης θυγατρική της Chrysler) στην Ισπανία. Κατά την εποχή που η εταιρεία ήταν ιδιοκτησία του ομίλου Chrysler, συναρμολόγηση μοντέλων της γινόταν και στη Χιλή, την Κολομβία και την Ολλανδία.

Κατηγορία:Γαλλικές αυτοκινητοβιομηχανίες
Κατηγορία:Πρώην αυτοκινητοβιομηχανίες
Δανάη (Γκούσταφ Κλιμτ)

Η ***Δανάη*** (γερμανικά: Danaë) είναι ελαιογραφία του Αυστριακού ζωγράφου, Γκούσταφ Κλιμτ, φιλοτεχνημένη το 1907. Αποτελεί παράδειγμα του Συμβολισμού. Ο πίνακας είναι μεγέθους 77 x 83 εκατοστά, και βρίσκεται στη Galerie Würthle της Βιέννης.

## Θέμα
Η Δανάη είναι διάσημο θέμα για πολλούς καλλιτέχνες στις αρχές του 20ού αιώνα, συνήθως σαν το κυρίαρχο σύμβολο της θεϊκής αγάπης και υπεροχής. Σε αυτό το έργο, αυτή είναι σκεπασμένη από ένα πορφυρό πέπλο που καταδεικνύει την βασιλική καταγωγή της. Πολλές απεικονίσεις της Δανάης ήταν αισθησιακού περιεχομένου.

### Μύθος
Η Δανάη βρισκόταν φυλακισμένη σε μια υπόγεια φυλακή επενδυμένη από μεταλλικές πλάκες από τον πατέρα της Ακρίσιο, τον βασιλιά του Άργους. Την ερωτεύθηκε ο βασιλιάς των θεών Δίας και, μεταμορφωμένος σε χρυσή βροχή, έρευσε ανάμεσα στα πόδια της. Το αποτέλεσμα αυτής της θεϊκής επίσκεψης ήταν η Δανάη να γεννήσει ένα γιο, τον Περσέα, που σύμφωνα με την ελληνική μυθολογία σκότωσε τη Γοργόνα Μέδουσα και διέσωσε την Ανδρομέδα.

## Παραπομπές


Κατηγορία:Έργα ζωγραφικής του Γκούσταφ Κλιμτ
Πλάσματα της αβύσσου

Το **Πλάσματα της Αβύσσου** (αγγλικά: *Creatures from the Abyss*) είναι ιταλική ταινία τρόμου χαμηλού προϋπολογισμού του 1994 σε σκηνοθεσία Μασιμιλιανό Τσέρτσι και σε σενάριο Ρίτσαρντ Μπάουμαν. Πρωταγωνιστούν οι Κλέι Ρότζερς, Μάικλ Μπον, Σάρον Τόμει, Λάουρα Ντι Πάλμα, Αν Γουλφ καθώς και ο σκηνοθέτης και ηθοποιός ταινιών χαμηλού προϋπολογισμού Ντέραν Σαράφιαν.

## Πλοκή
Πέντε έφηβοι, τρεις γυναίκες και δύο άντρες χάνονται στη θάλασσα τη νύχτα με ένα μικρό φουσκωτό βαρκάκι και μια δυνατή καταιγίδα ξεκινάει. Όμως ξαφνικά πέφτουν πάνω σε ένα ερημωμένο κότερο στη μέση του ωκεανού το οποίο περιέχει ένα μυστηριώδες εργαστήριο βιολογίας. Για κακή τους τύχη ένα από τα μεταλλαγμένα ψάρια ξενιστές έχει δραπετεύσει και παραμονεύει τους ανυποψίαστους εφήβους.

## Ηθοποιοί και Χαρακτήρες
*Κλέι Ρότζερς ως Μάικ
*Μάικλ Μπον ως Μπόμπι
*Σάρον Τόμει ως Μάργκαρεθ
*Λάουρα Ντι Πάλμα ως Ντόροθι
*Αν Γουλφ ως Τζούλι
*Ντέραν Σαράφιαν ως Καθηγητής Κλαρκ

## Προβολή
Η ταινία προβλήθηκε στην Ιαπωνία στις 8 Ιανουαρίου του 2000. Η ελληνική ιστοσελίδα κριτικής ταινιών χαμηλού προϋπολογισμού b-movies.gr πρόβαλε την ταινία στις 12 Αυγούστου 2006 στο DaSein των Εξαρχείων. Η ταινία ήταν να προβληθεί στο DaSein μαζί με την ταινία Πιράνχα 2: Ιπτάμενοι Δολοφόνοι ως διπλή προβολή με τίτλο "Εφιάλτες από τη Θάλασσα" άλλα η προβολή του Πιράνχα 2 ακυρώθηκε λόγω απρόβλεπτων καταστάσεων.

## Κυκλοφορία
Η Shriek Show κυκλοφόρησε την ταινία σε DVD στις 31 Ιουλίου 2007 ως μέρος της συλλογής Mutant Monsters Triple Feature μαζί με το Ο Εξολοθρευτής της Νύχτας (The Dark) και το The Being.

## Υποδοχή
Η ταινία γνώρισε μικτές ως και αρνητικές κριτικές. Στην ιστοσελίδα αναθεώρησης Rotten Tomatoes έχει μια βαθμολογία 25%. Στο IMDb έχει βαθμολογία 4,6/10. Η ελληνική ιστοσελίδα b-movies.gr έδωσε στην ταινία μια βαθμολογία 4/5 και είπε ότι η ταινία είναι ένα must για τους οπαδούς των θαλασσινών ταινιών τρόμου.

## Εξωτερικοί σύνδεσμοι
*
*Παρουσίαση της ταινίας στο b-movies.gr

Κατηγορία:Ιταλικές ταινίες της δεκαετίας 1990
Κατηγορία:Ταινίες τρόμου
Κατηγορία:Ταινίες του 1994
Κατηγορία:Ιταλόφωνες ταινίες
Κατηγορία:Ταινίες χαμηλού προϋπολογισμού
Κατηγορία:Ταινίες γυρισμένες στη Φλόριντα
Σούρτσεϊ

Το **Σούρτσεϊ** (*Surtsey*) είναι ηφαιστειογενές νησί που βρίσκεται στο αρχιπέλαγος Βέστμαναεϊγιαρ ανοικτά της νότιας ακτής της Ισλανδίας.

## Σχηματισμός
Το νησί Σούρτσεϊ δεν υπήρχε πριν από το 1963, οπότε και αναδύθηκε από τη θάλασσα και δημιουργήθηκε σε διάστημα λίγων εβδομάδων από μία σειρά εκρήξεων ηφαιστείου, που εκτίναξαν υλικό σε ύψος εκατοντάδων μέτρων. 

Ένα παράξενο, νευρικό, σκαμπανέβασμα του καραβιού τους και η τεράστια στήλη καπνού που πετάχτηκε ξαφνικά από την ήρεμη θάλασσα, ειδοποίησαν, στις αρχές Νοεμβρίου του 1963, τους άνδρες ισλανδικού αλιευτικού ότι είναι μάρτυρες μίας γέννησης στην άβυσσο του ωκεανού: αμέτρητοι τόνοι λάβας ξεχύθηκαν από μία σχισμή στον πυθμένα, ανυψώνοντάς τον αργά αλλά σταθερά στο σημείο εκείνο. Οι ειδικοί έσπευσαν επί τόπου και, στις 15 Νοεμβρίου, είδαν ένα νέο νησί να ξεπροβάλλει από τη θάλασσα, μέσα σε ένα πραγματικό πανδαιμόνιο καπνών, αστραπών και υπόκωφων κρότων. Δύο μόλις ημέρες μετά την ανάδυσή του, το νέο νησί είχε ήδη μήκος 500 μέτρων και ύψος 40. Δέκα ημέρες μετά την ανάδυση είχε μήκος 900 μέτρων και πλάτος 650. Παρά τις προειδοποιήσεις των ειδικών, οι σκληροτράχηλοι κάτοικοι του γειτονικού νησιωτικού συμπλέγματος των Βέστμαν, όχι μόνο δεν ανησύχησαν, αλλά βάφτισαν κιόλας το νησί "Σέρτσεϊ", δηλαδή "το νησί του Σούρτουρ", από το όνομα μίας θεότητας της σκανδιναβικής μυθολογίας. Τρία νησιά γεννήθηκαν από εκείνη την κοσμογονία, αλλά μόνο το Σέρτσεϊ "επέζησε", καθώς νέα ηφαιστειακή έκρηξη τον Απρίλιο του 1964 και συνεχής ροή λάβας έως τον Μάιο του 1965 διασφάλισε την ύπαρξή του, ενώ τα άλλα δύο σαρώθηκαν από τα κύματα του βόρειου Ατλαντικού. Το 1967 πήρε τη σημερινή μορφή του.

## Παραπομπές


## Εξωτερικοί σύνδεσμοι
* 

Κατηγορία:Ηφαίστεια της Ισλανδίας
Ναζιστική Οργάνωση Παναθηναϊκών Οπαδών

Η **Ναζιστική Οργάνωση Παναθηναϊκών Οπαδών (ΝΟΠΟ)** ήταν φασιστική και ρατσιστική συσπείρωση οπαδών του Παναθηναϊκού, που ιδρύθηκε το 1977, αλλά κυρίως έδρασε τη δεκαετία του 1980, εποχή μεγάλης άνθησης του κινήματος των οργανωμένων οπαδών, την οποία προσπάθησε να εκμεταλλευτεί. Τα πιο γνωστά επεισόδια στα οποία έλαβε μέρος, σημειώθηκαν το 1982, στον αγώνα με τον ΠΑΟΚ.

Η μεγάλη πλειονότητα των φιλάθλων του Παναθηναϊκού ήταν εξ αρχής αντίθετη με την ύπαρξη και δράση της ΝΟΠΟ, όπως και η διοίκηση της ομάδας, που τελικά κατάφερε να διαλύσει την οργάνωση σε συνεργασία με τον αρχηγό της Αστυνομίας, Νίκωνα Αρκουδέα, και τον διευθυντή της Ασφάλειας Αττικής, Μανώλη Μποσινάκη.

Ο πολιτικός Μάκης Βορίδης υπήρξε μέλος της οργάνωσης με το ψευδώνυμο *Mavor*, καθώς και ο πρώην βουλευτής της Χρυσής Αυγής, Ηλίας Παναγιώταρος.

## Επιπλέον βιβλιογραφία
*«Κάθε Κυριακή μάχη για την απομόνωση των νεοναζιστών», Ελευθεροτυπία, 19 Οκτωβρίου 2013.

## Πηγές


Κατηγορία:Φασισμός στην Ελλάδα
Κατηγορία:Παναθηναϊκός Α.Ο.
Κατηγορία:Σύνδεσμοι φιλάθλων στην Ελλάδα
Under Wraps

Το **Under Wraps** είναι το 15ο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 7 Σεπτεμβρίου του 1984 μέσω της δισκογραφικής εταιρίας "Chrysalis Records". Στις 26 Απριλίου 2005, η "Capitol" κυκλοφόρησε τον δίσκο σε μορφή CD με πέντε επιπλέον κομμάτια.

Η κυκλοφορία υπήρξε αμφιλεγόμενη μεταξύ των οπαδών του σχήματος, λόγω του synth-pop ήχου της. Οι κριτικές για το άλμπουμ υπήρξαν αρνητικές, με το "Allmusic" να το βαθμολογεί με ένα αστέρι με άριστα τα πέντε, το "Sputnik Music" με μέσο όρο βαθμολογιών 1,9 / 5 και το "ProgArchives" με 2,2 / 5.

Το "*Under Wraps*" σκαρφάλωσε στο βρετανικό Top-20, αλλά υπήρξε ο πρώτος δίσκος των Jethro Tull που δεν κατάφερε να μπει στο Top-30 του Billboard μετά το "*[[This Was]]*" του 1968, φθάνοντας μόλις στο # 76. Το σινγκλ "*Lap Of Luxury*" μπήκε στα βρετανικά τσαρτ και υπήρξε το πρώτο τους σινγκλ που κατάφερε κάτι τέτοιο μετά το 1971.

## Λίστα Τραγουδιών

* Όλες οι συνθέσεις γράφτηκαν από τον Ίαν Άντερσον και τον Πήτερ-Τζον Βετές, εκτός από εκεί που αναφέρεται.

## Θέσεις τσαρτ

## Μέλη των Jethro Tull
Οι μουσικοί οι οποίοι ηχογράφησαν το "*Under Wraps*" ήταν οι εξής:
* **[[Ίαν Άντερσον]]** - φωνητικά, φλάουτο, ακουστική κιθάρα, προγραμματισμός τυμπάνων
* **[[Μάρτιν Μπαρ]]** - κιθάρα
* **Ντέιβ Πεγκ** - μπάσο
* **Πήτερ-Τζον Βετές** - πλήκτρα, κρουστά

## Παραπομπές


## Πηγές
* Under Wraps - Jethro Tull | Songs, Reviews, Credits, Awards | AllMusic
* Jethro Tull - Under Wraps (album review) | Sputnikmusic
* JETHRO TULL Under Wraps reviews and MP3 - Prog Archives

Κατηγορία:Δισκογραφία των Jethro Tull
Κατηγορία:Άλμπουμ του 1984
Καλλιθέα Ξάνθης

Η **Καλλιθέα** είναι ορεινός οικισμός της Θράκης στην Περιφερειακή Ενότητα Ξάνθης.

## Γενικά στοιχεία
Η Καλλιθέα βρίσκεται προς τα όρια με την Περιφερειακή Ενότητα Δράμας και είναι κτισμένη στις παρυφές του όρους Κούλα σε υψόμετρο 700 μέτρων στην οροσειρά της Ροδόπης. Απέχει οδικώς 74 χιλιόμετρα βορειοδυτικά της Ξάνθης. Υπάγεται διοικητικά στην Κοινότητα Σταυρουπόλεως του Δήμου Ξάνθης, ύστερα από την εφαρμογή του Προγράμματος Καλλικράτης. Ο οικισμός κατά τη δεκαετία του 1980 σχεδόν εγκαταλείφθηκε  ενώ με την απογραφή 2011 απογράφησαν 4 κάτοικοι. Κατοικείτο στις αρχές του 20ού αιώνα από Έλληνες, Βούλγαρους και Τούρκους, ενώ με την ανταλλαγή πληθυσμών κατοικήθηκε από Έλληνες πρόσφυγες.

## Παραπομπές


Καλλιθέα
Κατηγορία:Χωριά της περιφερειακής ενότητας Ξάνθης
Θάνατοι τον Ιανουάριο του 2006

## 1 Ιανουαρίου
* Φρανκ Κέρι, 85, Αμερικανός επιχειρηματίας, πρόεδρος της IBM, φυσικά αίτια.
* Μαπίτα Κορτές, 75, Μεξικάνα ηθοποιός, καρκίνος.
* Μπράιαν Χάρβεϋ, 49, Αμερικανός μουσικός(Χάουζ οφ Φρικς, Γκάτερμπολ), δολοφονία.
* Ντον Λέικ, 78, Αυστραλέζα τηλεοπτική παραγωγός, χήρα του Μπόντι Λιμπ.
* Τζον Λάθαμ, 84, ηθοποιός από τη Ζάμπια, φυσικά αίτια.
* Πολ Λίντμπλαντ, 64, Αμερικανός παίκτης του μπέιζμπολ(Ώκλαντ Αθλέτικς), αλτσχάιμερ.
* Ντράγκαν Λούκιτς, 77, Σέρβος συγγραφέας, μακρόχρονη ασθένεια.
* Χάρι Μάγκντοφ, 92, Αμερικανός κοινωνιολόγος και συντάκτης, φυσικά αίτια.
* Τσαρλς Ορλάντο Πόρτερ, 86, Αμερικανός πολιτικός, αντιπρόσωπος του Όρεγκον, αλτσχάιμερ.
* Γεδεών Ρόνταν, 71, Αμερικανός βιοχημικός, καρκίνος.
* Χούμπερτ Σομάκερ, 55, Ολλανδός χημικός, ιδρυτής του Σέντοκορ, καρκίνος στον εγκέφαλο.
* Τσαρλς Στιν, 81, Αμερικανός γεωλόγος και επιχειρηματίας.

## 2 Ιανουαρίου
* Ραούλ Νταβίλα, 74, Πορτορικανός ηθοποιός και τηλεοπτικός παραγωγός, καρδιακό επεισόδιο.
* Οφιλία Φοξ, 82, Κουβανή ιδιοκτήτρια νυχτερινού κέντρου(Τροπικάνα Κλαμπ), καρκίνος.
* Όσα Μάσεν, 91, Δανέζα ηθοπουός.
* Κλέμενς Μιλκζάρεκ, 85, Πολωνός ηθοποός.
* Μάικλ Σκοτ Σμιθ, 59 Αμερικανός ντράμερ της τζαζ.
* Φράνσις Στάινμετς, 91, Ολλανδός συγγραφέας.
* Φρανκ Γουίλκινσον, 91, Αμερικανός ακτιβιστής πολιτικών ελευθεριών, φυσκιά αίτια.
* Τζον Γουόξτοβιτζ, 60, Αμερικανός ληστής τραπεζών, καρκίνος.
* Τζον Γούντνατ, 81, Βρετανός ηθοποιός.
* Λίντια Βίσικα, 89, Πολωνέζα ηθοποιός

## 3 Ιανουαρίου
* Μπιλ Σκέιτ, 52, πολιτικός από την Παπούα Νέα Γουινέα και Πρωθυπουργός της χώρας.
* Ουρμπάνο Λατσάρο, 81 Ιταλός μαχητής της Αντίστασης, συλληφθείς από τον Μπενίτο Μουσολίνι.

## 4 Ιανουαρίου

## 5 Ιανουαρίου

## 6 Ιανουαρίου

## 7 Ιανουαρίου
* Λέων Καραπαναγιώτης, 75, Ελληνας δημοσιογράφος.

## 8 Ιανουαρίου

## 9 Ιανουαρίου

## 10 Ιανουαρίου
* Κωνσταντίνος Σπανδάγος, 90, Ελληνας ραδιοερασιτέχνης.

## 11 Ιανουαρίου

## 12 Ιανουαρίου

## 13 Ιανουαρίου

## 14 Ιανουαρίου

## 15 Ιανουαρίου

## 16 Ιανουαρίου

## 17 Ιανουαρίου

## 18 Ιανουαρίου

## 19 Ιανουαρίου

## 20 Ιανουαρίου

## 21 Ιανουαρίου

## 22 Ιανουαρίου

## 23 Ιανουαρίου

## 24 Ιανουαρίου

## 25 Ιανουαρίου

## 26 Ιανουαρίου

## 27 Ιανουαρίου

## 28 Ιανουαρίου

## 29 Ιανουαρίου

## 30 Ιανουαρίου

## 31 Ιανουαρίου

## Παραπομπές


01
Κατάλογος προέδρων του Σάο Τομέ και Πρίνσιπε

Ο **Πρόεδρος της Δημοκρατίας του Σάο Τομέ και Πρίνσιπε** είναι αρχηγός κράτους του Σάο Τομέ και Πρίνσιπε.

Υπήρχαν περιστάσεις κατά τις οποίες έγινε βίαιη ανατροπή του προέδρου για προσωρινό χρονικό διάστημα, λόγω πραξικοπήματος. Η προεδρική του θητεία του Φραντίκε ντε Μενέζες, από το Δημοκρατικό Κίνημα Δύναμη για Αλλαγή- Φιλελεύθερο Κόμμα (MDFM-PL) διεκόπη από τις 16 Ιουλίου ως τις 23 Ιουλίου 2003.. Εκλέγεται από το λαό με καθολική ψηφοφορία για πενταετή θητεία. Οι υποψήφιοι για το προεδρικό αξίωμα εκλέγονται από το συνέδριο του κόμματός τους ή ως ανεξάρτητοι.

## Διατελέσαντες πρόεδροι

## Τελευταίες εκλογές (2021)

## Παραπομπές


*
Φελίξ Μπενουά

Ο **Φελίξ Μπενουά** (γαλλικά:*Félix Benoist*, Σωμήρ1818 – Νάντη 1896) ήταν γάλλος ζωγράφος και λιθογράφος. Η θεματολογία του περιλαμβάνει απόψεις μνημείων και τοπίων, στη Βρετάνη και Νορμανδία της Γαλλίας, καθώς και Ιταλία, Ρωσία, και άλλες χώρες.

Μερικά από τα έργα του εκθέτονται στο Μουσείο Πούσκιν στη Μόσχα.

## Έργα

File:Benois Triumphal Gate 1848.jpg|Η *Θριαμβευτική Αψίδα στην [[Τβερσκάγια Ζάσταβα]] στη Μόσχα*, πίνακας του 1848
File:Av des Ch Elysées au XIXe Felix Benoist.jpg|*[[Λεωφόρος Ηλυσίων Πεδίων|Λεωφόρος των Ηλυσίων Πεδίων]] τον 19ο αιώνα*, πίνακας του 1850
File:Locronan 103 Félix Benoist 1865.JPG|*Η εκκλησία του [[Λοκρονάν]]*, λιθογραφία του 1865
File:Album de l'Île de Jersey avec coup-d'oeil sur Guernesey et les côtes de la Manche Félix Benoist 18.jpg|*Η νήσος [[Τζέρσεϊ]] με το χτύπημα των κυμάτων της [[Μάγχη|Μάγχης]]*, λιθογραφία 1870


## Παραπομπές


## Εξωτερικοί σύνδεσμοι

* Félix Benoist - Wikigallery.org 

Κατηγορία:Γάλλοι ζωγράφοι του 19ου αιώνα
Κατηγορία:Γάλλοι λιθογράφοι
Χατζημανουήλ

Ο **Χατζημανουήλ** ήταν τηλεοπτική σειρά που γυρίστηκε το 1983 και προβλήθηκε από την ΕΡΤ το 1984. Αποτελεί τηλεοπτική μεταφορά του ομότιτλου μυθιστορήματος του Θράσου Καστανάκη και αποτελούνταν από 13 επεισόδια, διάρκειας 45 λεπτών το καθένα. Το 1ο επεισόδιο προβλήθηκε στις 31 Ιανουαρίου 1984 και το 13ο και τελευταίο την Πρωτομαγιά.

Τη σκηνοθεσία της σειράς ανέλαβε ο σκηνοθέτης Γιάννης Σμαραγδής και το σενάριο ο Μιχάλης Γκανάς. Ήταν η ακριβότερη τότε τηλεοπτική παραγωγή, καθώς κόστισε 48 εκατομμύρια δραχμές, ποσό τεράστιο για την εποχή. Για την προετοιμασία της χρειάστηκαν 5 μήνες και άλλοι 6 για τα γυρίσματα, τα οποία έγιναν το 1983 στην Αθήνα, στα Ιωάννινα, στην Ξάνθη και στην Κωνσταντινούπολη. Εκεί οι συντελεστές της σειράς δούλευαν παράνομα, καθώς ήταν αδύνατο να πάρουν άδεια από τις Τουρκικές Αρχές και διαρκώς κινδύνευαν να γίνουν αντιληπτοί. Ευτυχώς όμως όλα πήγαν μια χαρά και το βράδυ της Τρίτης 31 Ιανουαρίου 1984 προβλήθηκε το 1ο επεισόδιο της σειράς.

## Διανομή
* Γιάννης Μόρτζος - Χατζημανουήλ
* Δάνης Κατρανίδης - Ιμπραχήμ, Διοικητής της περιοχής Πασά μπαξέ, στην οποία μένει ο Χατζημανουήλ
* Θόδωρος Έξαρχος - Μπεγιαζήτ Μπέης, θείος του Ιμπραχήμ
* Κάτια Δανδουλάκη - Τάσω, γυναίκα του Χατζημανουήλ
* Γιώργος Μιχαλακόπουλος - Αντρέ Μουράτης, Φαναριώτης αριστοκράτης στον οποίο ο Χατζημανουήλ αναθέτει να δολοφονήσει το Μπέη
* Γεωργία Ζώη - Μαρίκα, αδερφή του Μουράτη
* Βασίλης Διαμαντόπουλος - Συμεόνογλου, ο Αστυνόμος ο οποίος ανέλαβε να εξιχνιάσει τη δολοφονία του Μπέη
* Δημήτρης Βαενάς - Αλέκος, νεαρός φοιτητής και κουνιάδος του Χατζημανουήλ
* Βαγγέλης Καζάν - Κιορ Αλής
* Ντίνα Κώνστα - Καμπουρίτσα
* Ζαννίνο - Μουσταφά
* Σπύρος Κωνσταντόπουλος - Μισέλ
* Ντόρα Βολανάκη - Νενέ Αγγερού
* Μπέτυ Βαλάση - Μαντάμ Ροζέτα
* Θάλεια Καλλιγά - Μαργίτσα, τυφλή θεία
* Μαρίνα Μακρή - Εριφύλη
* Νίκος Χαραλάμπους - Γιάγκος Μιχαηλίδης
* Μιχάλης Γιαννάτος - Αστυνομικός, βοηθός του Συμεόνογλου
* Νίκος Αλεξίου - Αστυνομικός, βοηθός του Συμεόνογλου
* Στράτος Παχής
* Χριστόφορος Νέζερ
* Στέλιος Καυκαρίδης - Σελίμ
* Χριστίνα Κοντσέτα
* Χρήστος Αναστασόπουλος
* Κωνσταντίνα Σαββίδη
* Σάββας Σαββίδης
* Ανθή Γούναρη
* Αλέκος Μαυρίδης
* Σοφοκλής Σμαραγδής
* Στέλιος Χριστοφορίδης
* Δημήτρης Μπάνος
* Βασιλιώ Αλεξανδρινή
* Ευδοκία Χατζηιωάννου
* Βαρβάρα Κυρίτση
* Λίζα Μαλινδρέτου
* Σούλης Κωνσταντινίδης
* Γρηγόρης Βαλτινός - Θράσος Καστανάκης
* Φώτης Αρμένης - Φίλος του Καστανάκη

## Εξωτερικοί σύνδεσμοι

Κατηγορία:Τηλεοπτικές σειρές ΕΡΤ
Κατηγορία:Ελληνικές τηλεοπτικές σειρές βασισμένες σε βιβλία
Come Out and Play

Το **Come Out and Play** είναι το τέταρτο στούντιο άλμπουμ του αμερικάνικου heavy metal συγκροτήματος Twisted Sister, το οποίο κυκλοφόρησε στις 9 Νοεμβρίου του 1985 μέσω της δισκογραφικής εταιρίας "Atlantic Records".

Το κομμάτι "*Be Chrool to Your Scuel*" είναι παρωδία στο "*Be True To Your School*" των Beach Boys, αν και η μουσική είναι εντελώς διαφορετική. Στο συγκεκριμένο τραγούδι έκαναν γκεστ συμμετοχή ο Alice Cooper  στα φωνητικά, ο Μπίλι Τζόελ στο πιάνο, ο Μπράιαν Σέτζερ των Stray Cats στην κιθάρα και ο Κλάρενς Κλέμονς των E-Street Band στο σαξόφωνο. Το βίντεο κλιπ του τραγουδιού απαγορεύτηκε από το τηλεοπτικό δίκτυο MTV, καθώς θεωρήθηκε υπερβολικά βίαιο.

Το κομμάτι "*Leader of the Pack*" είναι διασκευή στο τραγούδι των The Shangri-Las από το 1964.

Ο δίσκος έλαβε θετικές κριτικές, με το "Allmusic" να του δίνει τρία αστέρια με άριστα τα πέντε, το "Sputnik Music" μέσο όρο βαθμολογιών 3,1 / 5 και το "Metal Archives" 79%. Ανέβηκε μόλις στο # 53 του Billboard, αλλά με το πέρασμα του χρόνου ξεπέρασε τις πωλήσεις των 500.000 αντιτύπων και βραβεύθηκε ως χρυσό, κάτι που συνέβη και με το σινγκλ του κομματιού "*Leader of the Pack*".

## Λίστα Τραγουδιών
* Όλα τα τραγούδια είναι συνθέσεις του Ντι Σνάιντερ, εκτός αν σημειώνεται διαφορετικά.
# "Come Out and Play" – 4:51
# "Leader of the Pack" (Greenwich, Morton, Barry) – 3:48
# "You Want What We Got" – 3:45
# "I Believe in Rock 'n' Roll" – 4:03
# "The Fire Still Burns" – 3:34
# "Be Chrool to Your Scuel" – 3:53
# "I Believe in You" – 5:23
# "Out on the Streets" – 4:27
# "Lookin' Out for #1" – 3:07
# "Kill or Be Killed" – 2:47
# "King of the Fools" (bonus track) – 6:26

## Θέσεις τσαρτ

## Βραβεία
***Come Out and Play*** *(άλμπουμ)*
Ηνωμένες Πολιτείες (*RIAA Certification*): Χρυσός 

***Leader of the Pack*** *(σινγκλ)*
Ηνωμένες Πολιτείες (*RIAA Certification*): Χρυσός 
Καναδάς (*CRIA Certification*): Πλατινένιος 

## Μέλη των Twisted Sister
Οι μουσικοί οι οποίοι ηχογράφησαν το "*Come Out and Play*" ήταν οι εξής:
* **[[Ντι Σνάιντερ]]** - φωνητικά
* **[[Jay Jay French]]** - κιθάρα, φωνητικά
* **[[Έντι Οτζέντα]]** - κιθάρα, φωνητικά
* **[[Μαρκ Μεντόζα]]** - μπάσο, φωνητικά
* **[[Α. Τζ. Πέρο]]** - τύμπανα, κρουστά

;*Γκεστ συμμετοχές*
* **Άλαν Σεντ Τζον** - πλήκτρα
* **[[Ντον Ντόκεν]]** - φωνητικά
* **[[Alice Cooper]]** - φωνητικά
* **Τζούλια Γουότερς** - φωνητικά
* **Μαξίν Γουότερς** - φωνητικά
* **Γκάρι Χόλαντ** - φωνητικά
* **Μπράιαν Σέτζερ** - κιθάρα
* **[[Μπίλι Τζόελ]]** - πιάνο
* **Κλάρενς Κλέμονς** - σαξόφωνο
* **Άρνο Χεχτ** - σαξόφωνο
* **Κρίσπιν Κιο** - σαξόφωνο
* **Bad Bob Funk** - τρομπόνι
* **Hollywood Paul Litteral** - τρομπέτα
* **The Uptown Horns** - πνευστά

## Παραπομπές


## Πηγές
* Come Out and Play - Twisted Sister | Songs, Reviews, Credits, Awards | AllMusic
* Twisted Sister - Come Out and Play (album review) | Sputnikmusic
* Twisted Sister - Come Out and Play - Encyclopaedia Metallum: The Metal Archives

Κατηγορία:Άλμπουμ του 1985
Κατηγορία:Άλμπουμ των Twisted Sister
Εθνόσημο της Μποναίρ

Το **[[εθνόσημο]] της [[Μποναίρ]]** θεσμοθετήθηκε το 1986 από το νησιωτικό συμβούλιο, όταν η Μποναίρ αποτελούσε ακόμα τμήμα των Ολλανδικών Αντιλλών. Παρέμεινε ως εθνόσημο και όταν η Μπναίρ έγινε ειδικός δήμος των Κάτω Χωρών μετά τη διάλυσή τους. Αποτελείται από έναν μπλε θυρεό, πάνω από τον οποίο είναι τοποθετημένο ένα στέμμα. Πάνω στο θυρεό βρίσκονται μια πυξίδα, ένας οίακας (τιμόνι πλοίου) και ένα κόκκινο εξάκτινο αστέρι.

## Παραπομπές



Μποναιρ
Γενικές εκλογές στην Μποναίρ 2015

**Γενικές εκλογές** διεξήχθησαν στην Μποναίρ στις 18 Μαρτίου 2015. Το Κίνημα του Λαού της Μποναίρ, το Δημοκρατικό Κόμμα της Μποναίρ και η Πατριωτική Ένωση της Μποναίρ κέρδισαν από 3 έδρες το καθένα επί συνόλου 9 εδρών στο Νησιωτικό συμβούλιο.

## Εκλογικό σύστημα
Στις εκλογές ανεδείχθησαν τα μέλη του νησιωτικού συμβουλίου. Το **νησιωτικό συμβούλιο** (ολλανδικά:eilandsraad) είναι ένας τύπος τοπικής κυβέρνησης στους ειδικούς δήμους στις Καραϊβικές Κάτω Χώρες, παρόμοιο με το δημοτικό συμβούλιο στο ευρωπαϊκό τμήμα της Ολλανδίας. Τα νησιωτικά συμβούλια ήταν ήδη σε λειτουργία προτού διαλυθούν οι Ολλανδικές Αντίλλες και μετά το γεγονός εκείνο μετατράπηκαν σε νησιωτικά συμβούλια των Κάτω Χωρών. Οι εκλογές για τα συμβούλια αυτά συμπίπτουν χρονικά με τις τοπικές εκλογές στην Ολλανδία (States-Provincial), καθώς οι εκλεγμένοι αντιπρόσωποι αναμένεται να αποκτήσουν το δικαίωμα εκλογής της Γερουσίας και των αντιπροσώπων των τοπικών συμβουλίων.

## Αποτελέσματα

## Παραπομπές


2015
Μποναιρ
Σοφία Καλαντζάκου

Η **Σοφία Καλαντζάκου** (1965) είναι Ελληνίδα πολιτικός που διετέλεσε βουλευτής Μεσσηνίας της Νέας Δημοκρατίας και υφυπουργός στην κυβέρνηση του Κώστα Καραμανλή.

## Βιογραφικά στοιχεία
Γεννήθηκε το 1965 στην Αθήνα. Είναι κόρη του βουλευτή και υπουργού Αριστείδη Καλαντζάκου και κατάγεται από την Κυπαρισσία Μεσσηνίας. Σπούδασε πολιτική ιστορία και ιταλική φιλολογία στο Πανεπιστήμιο Γέιλ στις ΗΠΑ και πραγματοποίησε μεταπτυχιακές
σπουδές στο Τμήμα Διεθνών Σχέσεων του Πανεπιστημίου Κολούμπια της Νέας Υόρκης.

Εκλέχθηκε βουλευτής Μεσσηνίας με τη Νέα Δημοκρατία το 2000, το 2004 και το 2007. Διετέλεσε υφυπουργός Απασχόλησης και Κοινωνικής Προστασίας από τον Σεπτέμβριο του 2007 μέχρι τον Οκτώβριο του 2009.

## Πηγές


Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Μεσσηνίας
Κατηγορία:Έλληνες υφυπουργοί Απασχόλησης και Κοινωνικής Προστασίας
Ανδρέας Καλογεράς

Ο **Ανδρέας Καλογεράς** (1937 – 9 Απριλίου 2016) ήταν αντιστράτηγος εν αποστρατεία της Ελληνικής Αστυνομίας, και αρχηγός της από τον Απρίλιο του 1988 ως τον Ιούλιο του 1989.

## Βιογραφικά στοιχεία
Γεννήθηκε το 1937 στον Σπαρτιά Τριχωνίδας Αιτωλοακαρνανίας. Αποφοίτησε από τη Σχολή Αξιωματικών Χωροφυλακής και από τη Νομική Σχολή του Πανεπιστημίου Αθηνών.

Διετέλεσε διευθυντής της Ασφάλειας Πατρών, αστυνομικός διευθυντής Αχαΐας, γενικός επιθεωρητής Αστυνομίας Πελοποννήσου και, από το Δεκέμβριο του 1986, γενικός αστυνομικός διευθυντής Αττικής.

Τον Απρίλιο του 1988 έγινε αρχηγός της Ελληνικής Αστυνομίας διαδεχόμενος τον Νίκωνα Αρκουδέα, παραμένοντας ως τον Ιούλιο του 1989.

Απεβίωσε τον Απρίλιο του 2016 και κηδεύθηκε από τον Ιερό Μητροπολιτικό Ναό Αγίου Χαραλάμπους στην Πρέβεζα. 

## Πηγές


Κατηγορία:Αρχηγοί ελληνικής αστυνομίας
Κατηγορία:Έλληνες αξιωματικοί της χωροφυλακής
Άδωνης (όνομα)

**Άδωνης** (γενική: *Άδωνη*· αρχαιοελληνικό *Ἄδωνις*, γενική: *Ἀδώνιδος*), ελληνικό αντρικό κύριο όνομα (όνομα βαφτιστικό).
## Ετυμολογία του ονόματος
[thumb|right|Η [Αφροδίτη (μυθολογία)|Αφροδίτη και ο Άδωνις.Αττική ερυθρόμορφη λήκυθος (περ. 410 π.Χ.), Μουσείο του Λούβρου.]]
Η προέλευση του ονόματος από τους πολιτισμούς της Ανατολικής Μεσογείου είναι αναμφισβήτητη, ενώ η έλλειψη δασύτητας δεν επιτρέπει τη σύνδεση με τα αρχαιοελληνικά *ἁδεῖν*, *ἁνδάνω*. Σύμφωνα με το ''Online Etymology Dictionary'' , το όνομα προέρχεται από το αρχαιοελληνικό *Ἄδωνις*, φοινικικής αρχής: *adon* «κύριος», πιθανόν αρχικά «κυβερνήτης», από το *a-d-n* «κρίνω, κυβερνώ». *Adonai* είναι το εβραϊκό αντίστοιχο. Σύμφωνα με τον Γ. Μπαμπινιώτη, το όνομα από το εβραϊκό *adhon* «κύριος» (κλητική: *adho-ni*).

Στην αρχαιοελληνική μυθολογία, ο Άδωνις ήταν ένας πανέμορφος νέος που αγάπησε η Αφροδίτη· σύμβολο της αντρικής ομορφιάς, το όνομά του σήμερα συνώνυμο του εξαιρετικά ωραίου νέου.

Συγγενές όνομα το βιβλικό Ἀδωνίας, υἱὸς Ἀγγίθ (Βασιλειών Γ΄ 5). Το Ἀδωνίας, σύνθετο από το *Adoni* («ο Κύριός μου» Adonai) και *Jah* ή *Yah* ( 

Κατηγορία:Ανδρικά ελληνικά ονόματα
Κατηγορία:Αρχαία ελληνικά ονόματα
Κατηγορία:Ονόματα από την αρχαιοελληνική μυθολογία
Τακτικόν Ουσπένσκυ

Το ***Τακτικόν Ουσπένσκυ*** είναι η συνηθέστερη ονομασία που αποδίδεται σε έναν κατάλογο πολιτικών, στρατιωτικών και εκκλησιαστικών αξιωμάτων εντός της Βυζαντινής Αυτοκρατορίας στα μέσα του 9ου αιώνα. Το κείμενο αυτό αναφέρεται, επίσης, στα παλαιότερα αυτοκρατορικά αξιώματα, από τα οποία προήλθαν τα υπάρχοντα κατά την περίοδο της συγγραφής του εγγράφου αυτού. Ο Νικόλαος Οικονομίδης θεωρούσε ότι η σύνταξή του έλαβε χώρα μεταξύ του 842 και του 843. Ήταν το πρώτο από μια σειρά εγγράφων (τα *τακτικά*) τα οποία συντάχθηκαν μεταξύ του 9ου και του 10ου αιώνα. Ο όρος *Ουσπένσκι* πηγάζει από τον Ρώσο βυζαντινολόγο Φιοντόρ Ουσπένσκυ ο οποίος ανακάλυψε το έγγραφο αυτό στα τέλη του 19ου αιώνα σε ένα χειρόγραφο που χρονολογείτο από την περίοδο μεταξύ 12ου-13ου αιώνα (το *codex Hierosolymitanus gr. 39*) το οποίο διατηρείται εντός της βιβλιοθήκης του Ορθοδόξου Πατριαρχείου Ιεροσολύμων. Η τελευταία, περιλαμβάνει, επίσης, αποσπάσματα του *[[Κλητορολόγιον|Κλητορολογίου]]* του Φιλόθεου, καθώς και ένα *τακτικόν* με έτος έκδοσης το 899.

## Βιβλιογραφία
* 
* 

Κατηγορία:Βυζαντινή γραμματεία
Προγκρές 1

Το ***Προγκρές 1*** (ρωσικά: *Прогресс-1*) ήταν σοβιετικό μη επανδρωμένο διαστημόπλοιο, που εκτοξεύθηκε το 1978 για να ανεφοδιάσει τον διαστημικό σταθμό *[[Σαλιούτ 6]]*. Ήταν το πρώτο από δεκάδες διαστημόπλοια Προγκρές που στάλθηκαν στο διάστημα. Το συγκεκριμένο ήταν της εκδόσεως 7K-TG και μετέφερε προμήθειες για το πλήρωμα που βρισκόταν τότε στον σταθμό, τους κοσμοναύτες Γιούρι Ρομανένκο και Γκεόργκι Γκρέτσκο. Στο φορτίο του περιλαμβάνονταν επίσης εξοπλισμός για την διεξαγωγή επιστημονικής έρευνας, και καύσιμα για τη ρύθμιση της τροχιάς του σταθμού και τη διεξαγωγή τροχιακών ελιγμών.

## Αποστολή
Εκτοξεύθηκε στις 20 Ιανουαρίου 1978 (08:24:40&nbsp;UTC) με πύραυλο Soyuz-U 11A511U από το Κοσμοδρόμιο του Μπαϊκονούρ. Μετά την επιτυχημένη εκτόξευση του έλαβε τον κωδικό COSPAR 1978-008A καθώς και τον αριθ. 10603 στον κατάλογο δορυφόρων της NORAD. Πραγματοποίησε ελεύθερη πτήση διάρκειας δύο ημερών πριν την σύνδεση του με τον *Σαλιούτ 6* στις 22 Ιανουαρίου (10:12:14&nbsp;UTC). Την περίοδο εκείνη βρίσκονταν επίσης στον σταθμό και το Σογιούζ 27.

Το *Προγκρές 1* ήταν το πρώτο από 12 διαστημόπλοια αυτού του τύπου που ανεφοδίασαν τον *Σαλιούτ 6* από το 1978 μέχρι το 1981. 
Από τα 2300&nbsp;kg ολικού φορτίου, τα 1000&nbsp;kg ήταν καύσιμα και νερό και το υπόλοιπο ήταν τρόφιμα, εξαρτήματα και επιστημονικός εξοπλισμός. Όταν το πλήρωμα ολοκλήρωσε την μεταφορά του φορτίου από το Προγκρές στον σταθμό, μετέφερε σε αυτό απορρίμματα που θα καταστρέφονταν αργότερα στην ατμόσφαιρα μαζί με το διαστημόπλοιο. Η πρακτική της καταστροφής των απορριμάτων μαζί με τα διαστημόπλοια Προγκρές που ανεφοδιάζουν τους σταθμούς παραμένει έκτοτε.

Το διαστημόπλοιο αποσυνδέθηκε από τον *Σαλιούτ 6* στις 6 Φεβρουαρίου, παρέμεινε σε τροχιά για δύο ακόμα ημέρες και τελικά καταστράφηκε στην ατμόσφαιρα (πάνω από τον Ειρηνικό Ωκεανό) στις 8 Φεβρουαρίου.

## Δείτε επίσης
* Διαστημικές αποστολές το 1978

## Παραπομπές


Κατηγορία:Αποστολές στον Σαλιούτ 6
Κατηγορία:Αποστολές διαστημοπλοίων Προγκρές
Κατηγορία:Διαστημικές αποστολές το 1978
Σεισμός των Σκοπίων (1963)

Ο **Σεισμός των Σκοπίων του 1963** (*Скопски земјотрес 1963*) ήταν ένας σεισμός μεγέθους 6,9 βαθμών της κλίμακας Ρίχτερ που σημειώθηκε στα Σκόπια της Σοσιαλιστικής Δημοκρατίας της Μακεδονίας, που τότε αποτελούσε μέρος της Γιουγκοσλαβίας, στις 26 Ιουλίου του 1963. Ο σεισμός είχε ως απολογισμό 1.070 νεκρούς και πάνω από 3.000 τραυματίες, ενώ άφησε περισσότερους από 200.000 κατοίκους άστεγους.

## Τα γεγονότα

Ο σεισμός συνέβη στα Σκόπια στις 26 Ιουλίου  1963, ώρα 5η πρωινή και υπήρξε ιδιαίτερα καταστροφικός. Τα 4/5 των οικοδομών του  ιστορικού κέντρου της πόλης κατέρρευσαν, όπως και πολλά δημόσια κτήρια. Ο επίσημος αριθμός των θυμάτων, όσα δηλαδή δηλώθηκαν, θεωρείται πως ήταν μικρότερος του πραγματικού..

## Παραπομπές


## Εξωτερικοί σύνδεσμοι

*Βίντεο: Ο τρομερός σεισμός στα Σκόπια YouTube

Κατηγορία:Σεισμοί
Κατηγορία:Σκόπια
Λίμνη Βιέδμα

Η **Λίμνη Βιέδμα** (ισπανικά: *Lago Viedma*,  προφορά ΔΦΑ: [laɣo ˈβjeðma]) είναι λίμνη στη νότια Παταγονία, κοντά στα σύνορα μεταξύ Χιλής και Αργεντινής, και έχει μήκος περίπου 80 χλμ.. Πήρε το όνομά της από τον Ισπανό εξερευνητή Αντόνιο δε Βιέδμα, ο οποίος το 1783 ήταν ο πρώτος Ευρωπαίος που έφτασε στις όχθες της.

thumb|255px|Άποψη της λίμνης από το διάστημα τον Οκτώβριο του 1994
Η πόλη του Ελ Τσαϊτέν και οι κορυφές των Άνδεων Σέρρο Τόρρε και Φιτζ Ρόι βρίσκονται κοντά στη λίμνη Βιέδμα. Η λίμνη τροφοδοτείται κυρίως από τον παγετώνα Βιέδμα στο δυτικό άκρο της. Ο παγετώνας Βιέδμα έχει 3 χλμ. πλάτος στο τέρμα του στη λίμνη. Νερό από τη Λίμνη Βιέδμα ρέει στη Λίμνη Αρχεντίνο, μέσω του μήκους 50 χιλιομέτρων ποταμού Λα Λεόνα, και τελικά από εκεί στον Ατλαντικό Ωκεανό μέσω του ποταμού Σάντα Κρους.

Το μεγαλύτερο μέρος της λίμνης βρίσκεται στο έδαφος της Αργεντινής. Ωστόσο, οι δυτικές όχθες της φθάνουν στο Παγοπέδιο της Νότιας Παταγονίας σε μία περιοχή όπου τα ακριβή σύνορα παραμένουν ακαθόριστα.

## Εξωτερικοί σύνδεσμοι
* Cuenca del río Santa Cruz - Subsecretaría de Recursos Hídricos 
* Lago Viedma - El Calafate Argentina 
* Lago y Glaciar Viedma - Patagonia-argentina.com 
* Argentinaturismo.com.ar: Lago Viedma 

Κατηγορία:Λίμνες της Αργεντινής
Κατηγορία:Λίμνες της Χιλής
Κατηγορία:Παγετωνικές λίμνες
Προκριματικά Παγκοσμίου Κυπέλλου Ποδοσφαίρου 2018 (ΟΥΕΦΑ)

Το ευρωπαϊκό τμήμα των **[[Προκριματικά Παγκοσμίου Κυπέλλου Ποδοσφαίρου 2018|προκριματικών του Παγκοσμίου Κυπέλλου 2018]]** της FIFA αποτελεί τη διοργάνωση των προκριματικών για το Παγκόσμιο Κύπελλο Ποδοσφαίρου 2018, που θα πραγματοποιηθεί στη Ρωσία, για εθνικές ομάδες μέλη της Ένωσης Ευρωπαϊκών Ποδοσφαιρικών Ομοσπονδιών (UEFA). Συνολικά 13 θέσεις είναι διαθέσιμες για την τελική φάση.

Η μορφή των προκριματικών επιβεβαιώθηκε από τη συνεδρίαση της εκτελεστικής επιτροπής της UEFA στις 22 με 23 Μαρτίου του 2015 στη Βιέννη.

## Λογότυπο
Η UEFA παρουσίασε το λογότυπο (branding) για τα προκριματικά της στις 15 Απριλίου του 2013. Εμφανίζει μια εθνική φανέλα μέσα σε μια καρδιά, και εκπροσωπεί την Ευρώπη, την τιμή και τη φιλοδοξία. Το ίδιο το λογότυπο χρησιμοποιείται επίσης στα Ευρωπαϊκά Προκριματικά (European Qualifiers) για το Ευρωπαϊκό Πρωτάθλημα Ποδοσφαίρου 2016 (UEFA Euro 2016).

## Πρόγραμμα
Οι προκριματικοί αγώνες ξεκίνησαν τον Σεπτέμβριο του 2016 και θα ολοκληρωθούν τον Νοέμβριο του 2017.

## Πρώτος γύρος
### Κλήρωση
Η κλήρωση για τον πρώτο γύρο (φάση των ομίλων) πραγματοποιήθηκε στο πλαίσιο της κλήρωσης για τα προκριματικά του Παγκοσμίου Κυπέλλου 2018 στις 25 Ιουλίου 2015, ξεκινώντας στις 18:00 MSK (UTC + 3), στο Μέγαρο Κονσταντινόφσκι στη Στρέλνα της Αγίας Πετρούπολης στη Ρωσία.

Η τοποθέτηση των ομάδων βασίστηκε στην Παγκόσμια Κατάταξη ΦΙΦΑ του Ιουλίου του 2015. Οι 52 ομάδες τοποθετήθηκαν σε έξι δοχεία:

* Δοχείο 1 με ομάδες στην κατάταξη 1–9.
* Δοχείο 2 με ομάδες στην κατάταξη 10–18.
* Δοχείο 3 με ομάδες στην κατάταξη 19–27.
* Δοχείο 4 με ομάδες στην κατάταξη 28–36.
* Δοχείο 5 με ομάδες στην κατάταξη 37–45.
* Δοχείο 6 με ομάδες στην κατάταξη 46–52.

Η FIFA αναγνώρισε τα ποδοσφαιρικά έθνη του Γιβραλτάρ και του Κοσόβου μετά την κλήρωση, οπότε στις 9 Ιουνίου του 2016 αποφασίστηκε το Γιβραλτάρ να ενταχθεί στον Όμιλο Η και το Κόσοβο στον Όμιλο Θ. Επιπλέον, αποφασίστηκε ότι το Κόσοβο δεν θα αγωνιστεί εναντίον της Βοσνίας και Ερζεγοβίνης ή της Σερβίας για λόγους ασφαλείας.

### Όμιλοι

#### Όμιλος Α΄

#### Όμιλος Β΄

#### Όμιλος Γ΄

#### Όμιλος Δ΄

#### Όμιλος Ε΄

#### Όμιλος ΣΤ΄

#### Όμιλος Ζ΄

#### Όμιλος Η΄

#### Όμιλος Θ΄

### Κατάταξη ομάδων 2ης θέσης

Αυτή είναι η βαθμολογία των ομάδων που βρίσκονται στην 2η θέση. Στην βαθμολογία αυτή δεν συνυπολογίζονται οι αγώνες των ομάδων αυτών κόντρα στην τελευταία κάθε ομίλου. Οι 8 πρώτες ομάδες περνάνε στα μπαράζ ενώ η 9η αποκλείεται.

{|
|-
|

## Mπαράζ

## Παραπομπές


## Εξωτερικοί σύνδεσμοι
* 

Κατηγορία:Παγκόσμιο Κύπελλο Ποδοσφαίρου 2018
Saints Will Conquer

**Saints Will Conquer** είναι ο τίτλος του ζωντανά ηχογραφημένου άλμπουμ του αμερικανικού heavy metal συγκροτήματος Armored Saint, το οποίο κυκλοφόρησε στις 19 Αυγούστου του 1988 μέσω της δισκογραφικής εταιρείας Metal Blade Records.

Η ηχογράφηση του άλμπουμ πραγματοποιήθηκε στο "Agora Ballroom" του Κλίβελαντ στις 9 Οκτωβρίου 1987 κατά την διάρκεια της περιοδείας για την προώθηση του άλμπουμ "*[[Raising Fear]]*". 

Οι κριτικές για τον δίσκο υπήρξαν ανάμεικτες, με το "AllMusic" να το βαθμολογεί με 2,5 αστέρια με άριστα τα πέντε, το "Spirit of Metal" 8,5 / 10 και το γερμανικό "Metal Hammer" με 6 / 7.

## Τραγούδια
1. **Raising Fear** *(Bush, Prichard, Vera, Sandoval)* - 3:32
2. **Nervous Man** *(Bush, Prichard, Vera)* - 3:34
3. **Chemical Euphoria** *(Bush, Prichard, Vera, Sandoval)* - 4:11
4. **Book of Blood** *(Bush, Prichard, Vera, Sandoval)* - 4:46
5. **Can U Deliver** *(Bush, Prichard, Phil Sandoval, Vera, Gonzo Sandoval)* - 4:32
6. **Long Before I Die** *(Bush, Vera)* - 2:42
7. **Mad House** *(Bush, Prichard, Phil Sandoval, Vera, Gonzo Sandoval)* - 4:21
8. **No Reason to Live (Studio)** *(Bush, Prichard, Phil Sandoval, Vera, Gonzo Sandoval)* - 4:01

## Μέλη των Armored Saint
Η σύνθεση του συγκροτήματος κατά την ηχογράφηση του "***Saints Will Conquer***" είχε την εξής μορφή:

* **[[Τζον Μπους]]** - *[[Φωνητική|φωνητικά]]*
* **Ντέιβιντ Πρίτσαρντ** - *[[κιθάρα]]*
* **[[Τζόι Βέρα]]** - *[[μπάσο]]*
* **Γκόνζο Σάντοβαλ** - *[[τύμπανα]]*

## Παραπομπές


## Πηγές
* Saints Will Conquer - Armored Saint | Songs, Reviews, Credits, Awards | AllMusic
* Armored Saint - Saints Will Conquer (Live) - Metal Storm
* Armored Saint - Saints Will Conquer - Encyclopaedia Metallum: The Metal Archives

Κατηγορία:Άλμπουμ του 1988
Κατηγορία:Άλμπουμ των Armored Saint
Rush ABC: Live from Cleveland’s Agora Ballroom 1974

Το **Rush ABC: Live from Cleveland’s Agora Ballroom 1974** είναι ζωντανά ηχογραφημένο άλμπουμ του καναδικού χαρντ ροκ συγκροτήματος Rush, το οποίο κυκλοφόρησε στις 1 Νοεμβρίου 2011 μέσω της εταιρείας "Left Field Media".

Ο δίσκος ηχογραφήθηκε στο "Agora Ballroom" του Κλίβελαντ, κατά τις εμφανίσεις των Rush στις 26 Αυγούστου 1974 και 15 Μαΐου 1975. Η πρώτη από τις δύο αυτές συναυλίες ήταν και η πρώτη ζωντανή εμφάνιση του ντράμερ Νιλ Πιρτ με το συγκρότημα, αφού είχε ενταχθεί στην σύνθεση τους λιγότερο από έναν μήνα νωρίτερα.

Η ηχογράφηση του δίσκου πραγματοποιήθηκε από τον ραδιοφωνικό σταθμό "WMMS". Τα δώδεκα πρώτα κομμάτια προέρχονται από την πρώτη συναυλία των Rush στο Κλίβελαντ και τα τρία τελευταία από την δεύτερη συναυλία.

## Λίστα Τραγουδιών
#Intro / Announcer - 0:30
#Finding My Way (*[[Rush (άλμπουμ)|Rush]]*) - 5:07
#Best I Can (*[[Fly by Night]]*) - 3:04
#Need Some Love (*[[Rush (άλμπουμ)|Rush]]*) - 3:24
#In the End (*[[Fly by Night]]*) - 6:19
#Fancy Dancer - 3:55
#In the Mood (*[[Rush (άλμπουμ)|Rush]]*) - 3:25
#Bad Boy (Williams) - 5:41
#Here Again (*[[Rush (άλμπουμ)|Rush]]*) - 8:03
#Working Man (*[[Rush (άλμπουμ)|Rush]]*) - 9:14
#Drum solo - 3:10
#What You're Doing (*[[Rush (άλμπουμ)|Rush]]*) - 4:33
#Garden Road - 3:07
#Anthem - 1975 recording (*[[Fly by Night]]*)
#Beneath, Between and Behind - 1975 recording (*[[Fly by Night]]*)
#Fly by Night - 1975 recording (*[[Fly by Night]]*)

## Μέλη των Rush
Οι μουσικοί οι οποίοι ηχογράφησαν το "*Rush ABC: Live from Cleveland’s Agora Ballroom 1974*" ήταν οι εξής:
* **[[Τζέντι Λι]]** - φωνητικά, μπάσο, πλήκτρα, συνθεσάιζερ
* **[[Άλεξ Λάιφσον]]** - ηλεκτρική και ακουστική κιθάρα, συνθεσάιζερ
* **[[Νιλ Πιρτ]]** - τύμπανα, κρουστά

## Πηγές
* RUSH ABC 1974 reviews and MP3 - Prog Archives
* Rush - Rush ABC: Live from Cleveland’s Agora Ballroom 1974 | Sputnikmusic
* Rush - Rush ABC: Live from Cleveland’s Agora Ballroom 1974 - Encyclopaedia Metallum: The Metal Archives

Κατηγορία:Δισκογραφία των Rush
Κατηγορία:Άλμπουμ του 2011